Карл Сандбърг
Трева

Превод от английски: Николай Попов, —

chitanka.info

Струпайте телата при Аустерлиц и Ватерло.

Заровете ги и ме оставете да работя:

        аз съм тревата; аз всичко покривам.

Струпайте ги при Гетисбърг,

при Ипр и Вердюн ги струпайте.

Заровете ги и ме оставете да работя.

Две години, десет години — и пътниците ще запитат кондуктора:

        Сега къде сме?

        Как се казва местността?

        Аз съм тревата.

        Оставете ме да работя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.